CELEX: 32005R0387
Language: fi
Date: 2005-03-08 00:00:00
Title: Komission asetus (EY) N:o 387/2005, annettu 8 päivänä maaliskuuta 2005, avokadojen kaupan pitämisen vaatimuksista annetun asetuksen (EY) N:o 831/97 muuttamisesta

9.3.2005   
            
            
               FI
            
            
               Euroopan unionin virallinen lehti
            
            
               L 62/5
            
         
      KOMISSION ASETUS (EY) N:o 387/2005,
   annettu 8 päivänä maaliskuuta 2005,
   avokadojen kaupan pitämisen vaatimuksista annetun asetuksen (EY) N:o 831/97 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Yhdistyneiden kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevä työryhmä on hiljattain muuttanut avokadojen kaupan pitämistä ja kauppalaadun valvontaa koskevia FFV-42 laatuvaatimuksia. Selkeyden ja kansainvälisen avoimuuden vuoksi kyseiset muutokset olisi otettava huomioon komission asetuksessa (EY) N:o 831/97 (2).
            
         
               (2)
            
            
               Avokadojen kypsyyttä ja kehittymistä voidaan arvioida niiden kuiva-ainepitoisuuksien perusteella. Jotta kypsymiskelvottomat hedelmät voitaisiin poistaa, olisi otettava käyttöön kuiva-aineen vähimmäispitoisuutta koskeva vaatimus.
            
         
               (3)
            
            
               Pienikokoisten Hass-avokadojen kauppa on kasvamassa, ja se täyttää joidenkin kuluttajien kysynnän. Sen vuoksi on tarpeen pienentää tämän lajikkeen avokadoilta edellytettyä vähimmäiskokoa.
            
         
               (4)
            
            
               Asetus (EY) N:o 831/97 olisi sen vuoksi muutettava vastaavasti.
            
         
               (5)
            
            
               Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 831/97 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä toukokuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä maaliskuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).
   
      (2)  EYVL L 119, 8.5.1997, s. 13. Asetus sellaisena kuin se on viimeksi muutettuna asetuksella (EY) N:o 907/2004 (EUVL L 163, 30.4.2004, s. 50).
   
      LIITE
      Muutetaan asetuksen (EY) N:o 831/97 liite seuraavasti:
      
                  1)
               
               
                  Muutetaan II osasto (Laatua koskevat määräykset) seuraavasti:
                  
                              a)
                           
                           
                              Korvataan A kohdan (Vähimmäisvaatimukset) toinen alakohta seuraavasti:
                              ”Avokadojen on oltava kiinteitä ja huolellisesti poimittuja.”
                           
                        
                              b)
                           
                           
                              Lisätään A a kohta seuraavasti:
                              ”Aa.   Kypsyysaste
                              Avokadojen on oltava sellaisessa fysiologisessa kehitysvaiheessa, että kypsymisprosessi voi jatkua loppuun asti.
                              Hedelmillä on oltava seuraavat kuiva-aineen vähimmäispitoisuudet, jotka mitataan vakiopainoon kuivaamalla:
                              
                                          —
                                       
                                       
                                          21 prosenttia Hass-lajikkeella,
                                       
                                    
                                          —
                                       
                                       
                                          20 prosenttia Fuerte-, Pinkerton-, Reed- ja Edranol-lajikkeilla,
                                       
                                    
                                          —
                                       
                                       
                                          19 prosenttia muilla lajikkeilla lukuun ottamatta Antillien lajikkeita, joiden kuiva-ainepitoisuus voi olla alhaisempi.
                                       
                                    Kypsät hedelmät eivät saa olla karvaita.”
                           
                        
            
                  2)
               
               
                  Muutetaan III osasto (Kokolajittelua koskevat määräykset) seuraavasti:
                  
                              a)
                           
                           
                              Lisätään ensimmäisen alakohdan taulukkoon seuraava rivi:
                              
                                          ”80–125 (ainoastaan Hass-lajike)
                                       
                                       
                                          S (1)”
                                       
                                    
                        
                              b)
                           
                           
                              Korvataan toinen alakohta seuraavasti:
                              ”Avokadojen vähimmäispainon on oltava 125 grammaa, lukuun ottamatta Hass-lajiketta, jonka vähimmäispainon on oltava 80 grammaa.”
                           
                        
            
         (1)  Pakkauksessa olevan pienimmän ja suurimman hedelmän kokoero saa olla enintään 25 grammaa.